
 TRGOVAČKI SUD U ZAGREBU
         STALNA SLUŽBA
Karlovac, Ljudevita Šestića 4

U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba, po sucu Jadranki Mađeruh, kao stečajnom sucu, u pravnoj stvari podnositelja prijedloga FINANCIJSKE AGENCIJE, Regionalni centar Zagreb, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom JADRAN FILM PRODUKCIJA d.o.o., Zagreb, Oporovečka 12, OIB: 16207601097, kojeg zastupa punomoćnik Andrija Knezović, odvjetnik u Zagrebu, Dukljaninova 1, 3. kolovoza 2016.

r i j e š i o   j e

Obustavlja se stečajni postupak nad dužnikom JADRAN FILM PRODUKCIJA d.o.o., Zagreb, Oporovečka 12, OIB: 16207601097.

Obrazloženje

	Financijska agencija je temeljem odredbe čl. 49. st. 2. Zakona o financijskom poslovanju i predstečajnoj nagodbi (Narodne novine broj 108/12, 114/12, 81/13, 112/13, dalej:ZFPPN) dana 5. svibnja 2016. podnijela prijedlog za otvaranje stečajnog postupka nad dužnikom JADRAN FILM PRODUKCIJA d.o.o., Zagreb, Oporovečka 12, OIB: 16207601097.
	
	Podneskom od 21. srpnja  2016. dužnik je dostavio potvrdu FINA-e od 19. srpnja 2016. iz koje je vidljivo da dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje (list 19 spisa).

	Temeljem čl. 128. st. 9. Stečajnog zakona (Narodne novine broj 71/15) ako dužnik do završetka prethodnog postupka postane sposoban za plaćanje, sud će postupak obustaviti.

	Slijedom navedenog, a s obzirom na činjenicu da dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje, odlučeno je kao u izreci rješenja.
	
U Karlovcu 3. kolovoza 2016.

           Stečajni sudac:
       Jadranka Mađeruh,v.r.


Za točnost otpravka-
ovlašteni službenik:
Draženka Prpić

UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

